ג'קסון שוואלטר

ג'קסון ויפס שוואלטר (באנגלית: Jackson Whipps Showalter; 5 בפברואר 1860 - 5 בפברואר 1935), שחמטאי אמריקאי שהיה אלוף ארצות-הברית לשחמט חמש פעמים.

חייו 
שוואלטר היה אלוף ארצות-הברית לשחמט בשנים 1890, 1892, 1892-1894, 1895-1898 ו-1906–1909. זכה באליפות ארצות-הברית בדו-קרבות מול שמואל ליפשוץ (פעמיים), מקס ג'וד, אמיל קמני וג'ון ברי. שוואלטר הפסיד בדו-קרבות מול שמואל ליפשוץ, מקס ג'וד, הרי נלסון פילסבורי ופרנק מרשל.

עקב סגנון משחקו התוקפני, ושערו שהיה כרעמה עבה עד קצה ערפו, כונה שוואלטר "האריה מקנטקי".

הסתעפות של גמביט המלכה הנרצה 1. ד4 ד5 2. ג4 ד:ג4 3. פג3 קרויה על שמו.

התמרון הידוע של חוסה ראול קפבלנקה המכונה תמרון הפישוט של קפבלנקה בהסתעפות של גמביט המלכה הנדחה 1. ד4 ד5 2. ג4 ה6 3. פג3 פו6 4. רז5 רה7 5. ה3 פבד7 6. פו3 0-0 7. צג1 ג6 8. רד3 ד:ג4 9. ר:ג4 פד5 בוצע על ידי שוואלטר שנים רבות לפני שקפבלנקה שיחק כך.

ממשחקיו
לבן: הרי נלסון פילסברי שחור:  ג'קסון שוואלטר  ברוקלין 1897
במשחק זה ניכר הבט פסיכולוגי חשוב, הלבן השיג יתרון מכריע, אך שמט אותו לחלוטין. השחור שחש במשך מסעים רבים שעמדתו אבודה, לא השכיל לנצל את ההזדמנות שניתנה לו ולסיים בתיקו, ועשה מצידו משגה קשה שהחזיר ללבן את היתרון הגדול.

קישורים חיצוניים 

 פעילותו בשחמט בהתכתבות
 מידע כללי

הערות שוליים

אלופי ארצות הברית בשחמט
אלופי ארצות הברית הפתוחה בשחמט
אמריקאים שנולדו ב-1860

אמריקאים שנפטרו ב-1935